CELEX: 62009CN0217
Language: et
Date: 2009-06-15 00:00:00
Title: Kohtuasi C-217/09: Eelotsusetaotlus, mille esitas Tribunale Amministrativo Regionale del Piemonte (Itaalia) 15. juunil 2009 — Maurizio Polisseni versus A.S.L. N. 14 V.C.O. Omegna

29.8.2009   
            
            
               ET
            
            
               Euroopa Liidu Teataja
            
            
               C 205/22
            
         Eelotsusetaotlus, mille esitas Tribunale Amministrativo Regionale del Piemonte (Itaalia) 15. juunil 2009 — Maurizio Polisseni versus A.S.L. N. 14 V.C.O. Omegna
   (Kohtuasi C-217/09)
   2009/C 205/39
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale del Piemonte
   
      Põhikohtuasja pooled
   
   
      Kaebuse esitaja: Maurizio Polisseni
   
      Vastustaja: A.S.L. N. 14 V.C.O. Omegna
   
      Eelotsuse küsimused
   
   
               1.
            
            
               Kas EÜ asutamislepingu artikliga 43 ja igal juhul ühenduse konkurentsiõigusega on vastuolus sellised siseriiklikud õigusnormid nagu 2. aprilli 1968. aasta seaduse nr 475 artikkel 1 ning 21. augusti 1971. aasta presidendi dekreedi nr 1275 artikkel 13 osas, milles apteegi üleviimiseks ühest asukohast teise loa andmine sõltub vaatamata sellele, et üleviimine toimub apteegile määratud sama piirkonna raames, teistest apteekidest vähemalt 200 meetri pikkuse vahemaa, mida mõõdetakse lühima jalgsi läbitava tee alusel apteekide sissepääsude vahel, kaugusel asumise nõude järgimisest; eeskätt, kas nimetatud õigusnormidest asutamisvabadusele tulenevad piirangud vastavad üldisele huvile, mis võiksid selliseid piiranguid õigustada, ja on seega sobivad nende rahuldamiseks?
            
         
               2.
            
            
               Igal juhul, kas proportsionaalsuse põhimõttega, mida tuleb alati järgida asutamisvabaduse ja konkurentsi õiguspärasel piiramisel, on vastuolus selline proviisori vaba majandusliku initsiatiivi piiramine, nagu tuleneb esimeses küsimuses viidatud vahemaad käsitlevatest õigusnormidest?
            
         
               3.
            
            
               Kas EÜ asutamislepingu artikleid 152 ja 153, mis kehtestavad rahvatervise ja tarbijate kõrgetasemelise ja esmatähtsa kaitse, on vastuolus sellised siseriiklikud õigusnormid nagu 2. aprilli 1968. aasta seaduse nr 475 artikkel 1 ning 21. augusti 1971. aasta presidendi dekreedi nr 1275 artikkel 13 osas, milles apteegi üleviimiseks ühest asukohast teise loa andmine sõltub vaatamata sellele, et üleviimine toimub apteegile määratud sama piirkonna raames, teistest apteekidest vähemalt 200 meetri pikkuse vahemaa, mida mõõdetakse lühima jalgsi läbitava tee alusel apteekide sissepääsude vahel, kaugusel asumise nõude järgimisest ilma et seejuures võetaks arvesse kasutajate huve ega tervisekaitsega seonduvate teenuste territooriumil tõhusa jaotuse nõuet?